
ประกาศองค์การบริหารส่วนตำบลสายตะกู
เรื่อง  มาตรการป้องกันการให้หรือรับสินบน
---------------------------------------
 
 ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 เพื่อให้การดำเนินการเกี่ยวกับการจัดซื้อจัดจ้างและภารกิจอื่น  เป็นไปด้วยความโปร่งใสใส  สามารถตรวจสอบได้และป้องกันการให้หรือรับสินบน  องค์การบริหารส่วนตำบลสายตะกู  จึงได้กำหนดมาตรการป้องกันการให้และรับสินบน  เพื่อให้บุคลากรขององค์การบริหารส่วนตำบลสายตะกู  ถือปฏิบัติ  ดังนี้
1. ห้ามใช้ตำแหน่งหน้าที่หาผลประโยชน์ให้ตนเอง  ครอบครัว  หรือพวกพ้อง
2. ห้ามรับผลประโยชน์อย่างใดอย่างหนึ่งแก่ตนเองหรือพวกพ้อง
3. ห้ามใช้ตำแหน่งหรือหน้าที่เพื่อเอื้อประโยชน์แก่ตนเองและพวกพ้อง
4. ห้ามนำเจ้าหน้าที่หรือทรัพย์สินของทางราชการไปใช้เพื่อประโยชน์ส่วนตน
5. ห้ามนำข้อมูลลับหรือข้อมูลภายในองค์กรไปใช้เพื่อประโยชน์ส่วนตนหรือบุคคลอื่น
6. ให้ผู้บังคับบัญชาตรวจสอบ  กำกับ  ติดตาม  พฤติกรรมของเจ้าหน้าที่อย่างใกล้ชิดหากพบว่ามีพฤติกรรมที่สุ่มเสี่ยงหรือการให้รับสินบนให้มีการตักเตือน  เพื่อป้องกันเหตุที่จะเกิดขึ้น


จึงประกาศมาให้ทราบโดยทั่วกัน 


ประกาศ  ณ  วันที่  7   เดือน พฤศจิกายน พ.ศ. 2561

(นายธเรศ   ศรีประดู่)

                 นายกองค์การบริหารส่วนตำบลสายตะกู
